แนวโน้มดัชนีเช้าลุ้นขึ้นต่อ
นักวิเคราะห์ฯคาดตลาดหุ้นไทยเช้านี้ปรับตัวขึ้นต่อตามตามตลาดหุ้นทั่วโลกหลังอีซีบีพร้อมอัดฉีดสภาพคล่องแบงก์ยุโรป
7 ต.ค. 2554

นักวิเคราะห์ฯคาดตลาดหุ้นไทยเช้านี้ปรับตัวขึ้นต่อตามตามตลาดหุ้นทั่วโลกหลังอีซีบีพร้อมอัดฉีดสภาพคล่องแบงก์ยุโรป
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาสปรับตัวขึ้นต่อตามตลาดหุ้นทั่วโลก ที่ตอบรับข่าวดีหลังจากธนาคารกลางยุโรป(อีซีบี)ออกมาประกาศว่าจะจัดหามาตรการเสริมสภาพคล่องให้ธนาคารยุโรป ซึ่งทำให้ตลาดหุ้นทั่วโลกรวมถึงสินค้าโภคภัณฑ์ต่างๆปรับตัวขึ้นถ้วนหน้า ประกอบกับ เริ่มมีแรงซื้อจากนักลงทุนต่างชาติและนักลงทุนสถาบันในประเทศกลับเข้ามาอย่างต่อเนื่องอีกครั้ง
อย่างไรก็ตาม มองว่ากรอบการขึ้นในครั้งนี้เป็นเพียงแค่การรีบาวน์ ยังไม่ใช่การขึ้นที่แท้จริง เพราะฉะนั้นเมื่อตลาดฯปรับตัวขึ้นมา จึงแนะนำให้ทยอยขายไปก่อนเพื่อจะลดพอร์ต เพราะสถานการณ์วิกฤตหนี้ยุโรปยังไม่สิ้นสุด
พร้อมให้แนวรับ 915-920 จุด แนวต้าน 940-950 จุด